BULLA (Linne', Lamarck). 
Character Generis: Corpus oblongum pede brevi subquadrato, nec alato. Pallii dextra pars carnosa, 
pedem longe superans eiuscpie posteriorem partem constituens, concbam spiralem toto animali susci- 
piendo aptam vebens. Scutum frontale oculos duos sessiles gerens, tentaculis nullis. 
Testa univalvis ovato globosa convoluta, columella nulla. Spira dextra non exserta. Apertura 
longitudine testae, margine externo acuto. 
Bullae generis Lamarckiani 9 species in Mari rubro observavimus. Secundum animalia 
hae novem formae duobus generibus adscribendae sunt. Bullas veras primum percensebo: 
1. B. Ampulla Linne': Animal bipollicare flavofuscum, rufofusco marmoratum, oculis nigris, 
annulo tenui albido cinctis. 
Testa ovato subglobosa bipollicaris inflata, pallide brunnea, rufofusco marmorata, 
interdum obsolete 4 fasciata, labro non inflexo, spira immersa tubulosa. 
In Mari rubro frequens et prope Alexandriam in mediterraneo mari item frequens. 
Rarissimus marium amborum aequalis incola. Ultra 20 specimina Berolinum attuli, vivi animalis 
iconem pinxi. Maximum conchae specimen 2 pollices aequat. 
2. B. striata Bruguieres. Animal sesquipollicare, priori simillimum, angustius. 
Testa oblonga subcylindrica pallide brunnea, rufofusco marmorata, interdum obsolete 
4 fasciata, utroque fine transverse striata, labro inflexo, spira immersa tubulosa. 
In littore arabico Maris rubri prope el Ard et prope Djeddam plura specimina a mari 
proiecta et vacua offendimus. Maxima prope Massauam lecta 15 lineas longa, 8 lineas lata, 
minimum 4 lineas longum, 2 lineas latum. Specimina 14 servavimus. 
Unicum specimen etiam Alexandrine in Mari libyco legimus. 
3. B. Phy sis Linne'. Animal non vidimus. 
Testa ovato subglobosa tenuis subpellucida , laevis, albida, lineolis fuscis transversis 
undulatis (saepe ad 30) densissime picta, spira plana. 
Unicum specimen prope Tor a Mari rubro proiectum legimus. 
Longitudo lineas 9, latitudo lineas 6 aequat. Apertura paullo brevior quam spira, lineas 
8^ longa, 4 lata. 
4. B. solida Bruguieres? Animal ignotum. 
Testa oblonga subcylindrica alba crassa, utrinque transverse striata, alba, labro ad 
spiram inclusam uniplicato, altero fine rotundato. 
Prope Tiran, Maris rubri insulam, unum specimen, prope Djeddam 4 legimus. 
Longitudo 8 lineas, latitudo 4 lineas aequat. Apertura longior quam spira. Spira involuta, 
clausa nec tubulosa. Labrum exterius margine convexum, nec impressum. Omnia specimina 
media parumper gibba sunt, quo Cyphomatihus similes apparent. Aperturae finis anterior 
rotundatus. 
5. B. succisa, Nova species. Animal ignotum. 
Testa oblongo ovata tenuis, utrinque transverse striata, alba, labro prope spiram 
inclusam uniplicato, altero fine truncato. 
